|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov, správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadТ: +381 21 487 46 14, 487 46 09, 487 43 36ounz@vojvodinа.gov.rs |
|  | ČÍSLO: 128-454-3/2018-04 | DÁTUM: 05.02.2018 |

Podľa článku 3 Pravidiel pridelenia rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny (Úradný vestník APV číslo 4/17) a článkom 3 Pravidiel pridelenia rozpočtových finančných prostriedkov na financovanie a spolufinancovanie modernizácie infraštruktúry predškolských zariadení na území AP Vojvodiny Úradný vestník APV číslo 14/17) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2018 (Úradný vestník APV číslo 57/2017) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej: sekretariát) uverejňuje

**SÚBEH**

**NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNÚ ÚDRŽBU OBJEKTOV USTANOVIZNÍ ZÁKLADNÉHO, STREDNÉHO VZDELÁVANIA A VÝCHOVY, ŽIACKEHO ŠTANDARDU A PREDŠKOLSKÝCH USTANOVIZNÍ NA ÚZEMÍ AUTONÓMNEJ POKRAJINY VOJVODINY NA ROK 2018**

Súbeh je otvorený do výšky finančných prostriedkov poskytnutých Pokrajinským parlamentným uznesením o rozpočte Autonómnej pokrajiny Vojvodiny na rok 2018 (Úradný vestník APV číslo 57/2017),a to na financovanie a spolufinancovanie rekonštrukcie, adaptácie, sanácie a údržby objektov ustanovizní v základnom a strednom vzdelávaní a výchove, žiackeho štandardu a predškolských ustanovizní na území Autonómnej pokrajiny Vojvodiny v celkovej výške **150.366.000,00 dinárov** (na úrovni základného vzdelávania a výchovy **95.000,000.00 dinárov**, na úrovni stredného vzdelávania a výchovy **33.800.000,00 dinárov**, pre ustanovizne žiackeho štandardu **11.871.000,00 dinárov** a pre predškolské ustanovizne **9.695.000,00 dinárov**).

Tieto prostriedky boli určené na práce rekonštrukcie, adaptácie, sanácie a na investičnú údržbu objektov ustanovizní v základnom a strednom vzdelávaní a výchove, žiackeho štandardu a predškolských ustanovizní v Autonómnej pokrajine Vojvodine, pre ktoré rozhodnutie o schválení výkonu prác vydáva orgán príslušný za vydávanie stavebných povolení na základe článku 145 odsek 1 Zákona o plánovaní a výstavbe (vestník Službeni glasnik RS číslo 72/2009, 81/2009-oprava, 64/2010-uznesenie ÚS, 24/2011, 121/2012, 42/2013 uznesenie ÚS, 50/2013-uznesenie ÚS, 98/2013- uznesenie ÚS, 132/2014 a 145/2014.
**Prostriedky sa neprideľujú na financovanie a spolufinancovanie výkonu prác výstavby, rozšírenia a bežnej údržby objektov.**
Prostriedky sa neprideľujúna úkony, ktorých financovanie sa v plnej výške zabezpečilo z iných zdrojov.
Je povolené podávať prihlášky na projekty, na ktorých realizáciu sa nezačal postup verejného obstarávania.
Realizácia finančného záväzku sa vykoná v súlade s likvidnými kapacitami rozpočtu Autonómnej pokrajiny Vojvodiny na rok 2018.

**PODMIENKY SÚBEHU**1. *Žiadatelia*
Užívatelia, čo majú právo podieľať sa na rozvrhnutí finančných prostriedkov sú:
- školy pre základné vzdelávanie a výchovu, školy pre stredné vzdelávanie a výchovu a ustanovizne žiackeho štandardu na území Autonómnej pokrajiny Vojvodiny, ktorých zakladateľkou je Srbská republika, AP Vojvodina a jednotka lokálnej samosprávy;
- jednotky lokálnej samosprávy (výhradne pre potreby predškolských zariadení) na území Vojvodiny.

*2. Kriteriá rozvrhnutia prostriedkov sú:*

Kritériá rozvrhnutia finančných prostriedkov, v súlade s Pravidlami o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny, ako aj Pravidlami prideľovania rozpočtových prostriedkov na financovanie a spolufinancovanie modernizácie infraštruktúry predškolských ustanovizní vo Vojvodine sú:

1. význam realizácie projektu vzhľadom na bezpečnosť žiakov, učiteľov a zamestnancov, ktorí používajú objekty,
2. význam uskutočnenia projektu vzhľadom na zabezpečenie kvalitných podmienok na pobyt a uskutočnenie výchovno–vzdelávacej práce,
3. finančná oprávnenosť projektu,
4. udržateľnosť projektu,
5. lokálny resp. regionálny význam projektu,
6. aktivity, ktoré sú podniknuté za účelom realizácie projektu(uprednostnia sa projekty, pre ktoré sa obstaralo rozhodnutie o povolení výkonu prác, ktoré vydáva orgán poverený vydávaním stavebného povolenia),
7. zabezpečené zdroje prostriedkov na uskutočnenie projektu (uprednostnia sa projekty, pre ktoré sa zabezpečili finančné prostriedky na spolufinancovanie z iných zdrojov).

**VŠEOBECNÉ SMERNICE SÚBEHU**

 Ak je technicky možné realizovať projekt vo viacerých nezávislých fázach výkonu prác, musí užívateľ podať žiadosť so zrejme uvedenými fázami výkonu prác.
 Pripojený predbežný výmer a predbežný účet prác má byť s presne určeným množstvom prác a trhovými cenami, pretože tie finančné prostriedky budú užívateľovi prevedené v súlade s vykonaným postupom verejného obstarania (maximálne do schválenej výšky). Prebytky práce a nepredvídané práce sekretariát nebude môcť financovať.

 Po pridelení finančných prostriedkov v rámci súťaže a pred prevodom finančných prostriedkov, bude užívateľ povinný:

* podpísať zmluvu o pridelení rozpočtových prostriedkov so sekretariátom, ktorá bude upravovať vzájomné práva a povinnosti strán;
* vykonať postup verejného obstarávania (pre výber uchádzačov je zodpovedný užívateľ a zodpovedná osoba v ňom);
* predložiť fotokópiu bankovej záruky vybraných dodávateľov pre dobrý výkon úkonov;
* angažovať účasť nezávislej osoby na vykonanie odborného dohľadu nad prácou;
* doručiť rozhodnutie o schválení vykonávania prác vydané orgánom obecnej / mestskej správy poverenej vydávaním stavebných povolení.

 Užívateľ, ktorý sa o určitý projekt uchádzal aj inde, má právo podať prihlášku aj na predmetný súbeh, ak v čase podania prihlášky nebol a nemohol mať vedomosti o tom, či mu boli schválené finančné prostriedky na inom súbehu pre daný projekt.

**SPÔSOB PODÁVANIA ŽIADOSTÍ**

Žiadosti o pridelenie finančných prostriedkov musia byť podané na jednotnom súbehovom tlačive sekretariátu. Kompletnú súbehovú dokumentáciu je možné stiahnuť od **05. 02. 2018** na webovej adrese sekretariátu **www.puma.vojvodina.gov.rs**

Žiadosť má byť doručená poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s poznámkou "Pre súbeh - na financovanie a spolufinancovanie rekonštrukcie, adaptácie, sanácie a investičnej údržby objektov ustanovizní základného a stredného vzdelávania a výchovy, žiackeho štandardu a predškolských ustanovizní na území AP Vojvodiny na rok 2018 ", Bulvár Mihajla Pupina 16, 21 000 Nový Sad, alebo sa má podať osobne, podaním do spisovne pokrajinských orgánov v Novom Sade (prízemie budovy Pokrajinskej vlády).

**Súčasne s prihláškou na súbeh má byť priložená:**

1. **kópia technickej dokumentácie, na základe ktorej orgán zodpovedný za vydávanie stavebných povolení vydal rozhodnutie o povolení výkonu prác. V prípade, že ustanovizeň, ktorej zakladateľkou je AP Vojvodina nezískala rozhodnutie o schválení stavebných prác, táto ustanovizeň predkladá kópiu technickej dokumentácie, na základe ktorej po získaní súhlasu na výkon prác Pokrajinskou vládou príslušný orgán vydá rozhodnutie o schválení výkonu prác;**
2. **kópia rozhodnutia o schválení výkonu prác vydaná orgánom zodpovedným za vydávanie stavebných povolení.**

**Ustanovizne, ktorej zakladateľkou je AP Vojvodina, čo nezískali rozhodnutie o schválení výkonu prác, predkladajú akt príslušného orgánu, ktorý potvrdzuje, že je dodaná technická dokumentácia kompletná a zodpovedajúca, na základe čoho sa po získaní súhlasu Pokrajinskej vlády na výkon prác vydá rozhodnutie o schválení výkonu prác;**

1. **predbežný výmer a predbežný účet prác podpísaný a overený zodpovedným projektantom (dokument nie starší ako šesť mesiacov, s očíslovanými stránkami, záväzne obsahujúci dátum vypracovania);**
2. **ak sa prostriedky zabezpečili aj z iných zdrojov (spolufinancovanie), dôkaz o zabezpečených prostriedkoch (zmluvy, rozhodnutie a podobne);**
3. **fotokópia potvrdenia o daňovom identifikačnom čísle vzdelávacej ustanovizne, resp. za predškolské ustanovizne – jednotky miestnej samosprávy (zakladateľa ustanovizne).**

**Lehota na podávanie prihlášok na súbeh je 02. 03. 2018.**

Sekretariát si vyhradzuje právo vyžiadať si od žiadateľa, ak je to potrebné, dodatočnú dokumentáciu a informácie, resp. na pridelenie prostriedkov určiť splnenie nevyhnutných podmienok.

Komisianebude rozoberať:

* neúplné prihlášky;
* oneskorené prihlášky (prihlášky podané po lehote stanovenej ako posledný deň súbehu);
* nepovolené prihlášky (prihlášky, ktoré sú podané neoprávnenými osobami a subjektmi, ktoré nie sú stanovené súbehom);
* prihlášky, ktoré nie sú spojené s určeným účelom súbehu;
* prihlášky užívateľov, čo v predchádzajúcom období nepodali finančnými a naratívnymi správami neodôvodnili prostriedky pridelené z pokrajinského rozpočtu.
Výsledky súbehu budú zverejnené na internetovej stránke sekretariátu.

**Zainteresované osoby dodatočné informácie týkajúce sa realizácie tohto súbehu môžu získať v sekretariáte telefonicky na číslach: 021/487 4614, 487 4609, 487 4336.**

 pokrajinský tajomník

 Mihály Nyilas v.r.